ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ky ru ky uk ky ky
Жыл жыйынтыгы: Финансы министрлигинин 2016-жылдагы эң маанилүү жетишкендиктери — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
Жыл жыйынтыгы: Финансы министрлигинин 2016-жылдагы эң маанилүү жетишкендиктери — Жаңылыктар — Кыргыз Республикасынын Финансы министрлиги
Узап бара жаткан 2016-жыл Кыргыз Республикасынын Финансы министрлигинин тарыхындагы урунттуу учурларга бай жылдардан болду. Бир катар маанилүү иш-чаралар өткөрүлүп, көптөгөн документтерге кол коюлду.
1. Инновация, реформалар жана оптимизация
- Алгачкы жолу, Мамлекеттик финансыны башкаруунун негизин жөнгө салуучу Кыргыз Республикасынын Бюджеттик кодекси кабыл алынды;
- 2016-жылдын 1-мартынан баштап республикалык бюджетти түзүүнүн кассалык планы (бир айлык, бир жылдык) ишке киргизилди.
- Дем берүүчү (үлүштүк) гранттарды алууга долбоорлорду берүүнүн автоматташтырылган системасы боюнча программа  ишке киргизилди.
- 4 пилоттук министрлик боюнча (КР Билим берүү жана илим министрлиги, КР Саламаттыкты сактоо министрлиги, КР Эмгек жана социалдык өнүгүү министрлиги, Айыл чарба жана мелиорация министрлиги) бюджеттердин пилоттук аткарылышын иш жүзүнө ашыруу үчүн программалык классификация бекитилген.
2. Бюджеттик мыйзамдарды жакшыртуу
- 2017-2019-жылдарга программалык негиздеги бюджетти түзүү боюнча Бюджеттик циркуляр
- 2016-2018-жж. КР Мамлекеттик карызын башкаруу стратегиясы
- 2017-2019-жж. программалык негизде 4 пилоттук министрликтин бюджеттик табыштамалары
- 2016-2020-жж. мамлекеттик сатып алууларды өркүндөтүү жана натыйжалуулугун жогорулатуу боюнча программанын долбоору;
- 2016-2025-жж. Мамлекеттик финансыны башкарууну өнүктүрүү стратегиясын ишке ашыруу боюнча иш-аракеттердин орто мөнөттүү планы;
- 2016-2019-жж. Бюджеттер аралык мамилелерди өнүктүрүү концепциясы.
3. Бюджеттин ачыктыгынын индекси
- «Бюджеттин ачыктыгынын индексинде катышуу жана Жарандык бюджетти ишке киргизүү: Кыргыз Республикасынын тажрыйбасы» аттуу презентациясы – PEMPAL тармагындагы Бюджеттик коомчулуктун жыйыны, 22-27-февраль 2016-ж, Беларусь Республикасы, Минск шаары.
- Кыргыз Республикасы бюджеттин ачыктыгы боюнча рейтингде 2015-жылы 102 өлкөнүн ичинен 34-орунду ээледи (салыштыруу үчүн: 2012-жылы – 100 өлкөнүн ичинен 76-орун)
- Региондордо 2017-2019-жж. республикалык бюджеттин долбоору боюнча коомдук угуулар өткөрүлдү  (Ош ш., Каракол ш.)
- 2017-жылга Жарандык бюджет иштелип чыкты;
- Болжолдуу бюджеттик билдирүү (2017-2019-жж. бюджеттик-салыктык (фискалдык) саясаттын негизги багыттары) жарыяланды;
- Республикалык бюджеттин аткарылышы жөнүндө отчеттор ар бир ай сайын жарыяланууда.
4. Эл аралык кызматташуу
- 22-апрель 2016-ж. – Эки тараптуу экономикалык байланыштар боюнча кыргыз-австрия аралаш комиссиясынын VI жыйыны – КР менен Австрия Өкмөттөрүнүн ортосунда инвестицияларды коргоо жана кызыктыруу жөнүндө келишимге кол коюлду;
- 29 апрель 2016-ж. – Карызды конверсиялоонун алкагында Германия Федеративдүү Республикасынын алдында Кыргыз Республикасынын €13,5 млн суммасындагы карызын жоюу;
- 3-июнь 2016-ж. – Соода-экономикалык кызматташтык боюнча биргелешкен кыргыз-швейцария өкмөттөр аралык комиссиянын IV жыйыны – Кыргыз Республикасынын жана Швейцария Конфедерациясынын ортосунда өз ара пайдалуу кызматташтык жөнүндө Протоколго кол коюлду;
- 29-сентябрь 2016-ж. – Шанхай кызматташтык уюмуна  (ШКУ) мүчө-мамлекеттердин финансы министрлеринин жана борбордук (улуттук) банктарынын төрагаларынын үчүнчү жолугушуусу – ШКУ Өнүктүрүү банкы жана ШКУ Өнүктүрүү фондун (Атайын эсебин) түзүү маселеси боюнча эксперттик деңгээлдеги сүйлөшүүлөр жүргүзүлдү)
5. Келишимдерге кол коюу аземи
- 18-март 2016-ж. –айыл чарбада өндүрүмдүүлүктү жогорулатуу жана Кыргыз Республикасында тамак-ашты жакшыртуу боюнча грант берүү ($38 млн) жөнүндө Дүйнөлүк банк менен макулдашууга кол коюу;
- 28-май 2016-ж. – Кыргыз Республикасы менен Европа инвестициялык банкынын ортосундагы таза сууну камсыз кылуу, канализация жана катуу калдыктар долбоорлору боюнча кредиттик макулдашуу (€20 млн);
- 1-август 2016-ж. - «Адам ресурстарын өнүктүрүү үчүн стипендиялар программасы (JDS)» долбоору боюнча макулдашуу (231 млн япон йени);
- 12-август 2016-ж. - «Инвестициялык климатты жакшыртуу-программасы 2» программасы боюнча Кыргыз Республикасы менен Азия өнүктүрүү банкынын ортосундагы каржылоо жөнүндө макулдашуу ($ 25 млн)
- Алгачкы жолу, КР Финансы министрлигинин Окуу борбору Экономикалык кызматташтык уюму, Ислам өнүктүрүү банкы, Азербайжан Республикасынын Экономика министрлигинин экономикалык реформаларды илимий-изилдөө институту жана АЕЕС Окуу жана изилдөө борбору менен биргеликте «Экономикалык саясаттын таасирин талдоону баалоо» темасында эл аралык тренинг өткөрүлдү (22-февраль 2016-ж.);
- 20-июль 2016-ж. – Россия Федерациясынын Федералдык казыналыгынын башчысынын орун басары Станислав Прокофьевдин «Россия Федерациясынын Федералдык Казыналыгы: абалы жана келечеги» темасындагы лекциясынын алкагында КР Финансы министрлигинин кызматкерлери Россия Федерациясынын федералдык бюджетинин аткарылышынын жаңы технологиялары менен таанышышты.
7. Электрондук мамлекеттик сатып алуулар
- 29-март 2016-ж. –Азия өнүктүрүү банкынын Кыргызстандагы кеңсесинин аткаруучу директору Мария Паниагуа тарабынан Кыргыз Республикасынын Финансы министри Адылбек Касымалиевге «мамлекеттик электрондук сатып алуулардын ачкычы» расмий түрдө тапшырылды;
- Арыздарды жана даттанууларды кароо, ошондой эле «ишенимдүү эмес, (ак ниеттүү эмес) жабдып-жеткирүүчүлөрдү (подрядчыларды) маалымат базасына киргизүү» боюнча Көз карандысыз ведомство аралык комиссия түзүлгөн;
- Ченемдик укуктук базаны жакшыртуу максатында «Мамлекеттик сатып алуулар жөнүндө» Кыргыз Республикасынын Мыйзамына өзгөртүүлөрдү киргизүү жөнүндө» КР мыйзам долбоору иштелип чыккан.
8. Коррупцияга каршы саясат
- Министрликте коррупциялык фактылар жөнүндө билдирүү системасынын толук кандуу иштеши үчүн ченемдик укуктук база түзүлгөн;
- КР Финансы министрлигинин кызматкерлери үчүн тобокелчиликтердин коррупциялык аймактарын аныктоо боюнча окутуулар жүргүзүлгөн;
- 29-июль 2016-ж. – КР Финансы министрлигинин 2016-жылга коррупцияга каршы иш-аракеттери боюнча планына алгачкы жолу мониторинг жүргүзүлдү;
9. Кызматкерлердин билимин жогорулатуу
- 23-май 2016-ж. – КР Финансы министрлигинин Окуу борбору тарабынан иштелип чыккан жана Дүйнөлүк банктын техникалык жана каржылык колдоосу менен «Мамлекеттик сатып алууларды башкаруу» аралыктан окутуу онлайн-курсунун презентациясы өткөрүлдү;
- Алгачкы жолу Кыргызстанда «Мамлекеттик сатып алууларды, товарларды, иштерди жана кызматтарды башкаруу» темасында аралыктан жана тереңдетилген окуу курстары (киришүү курстарынан тышкары) өткөрүлдү жана алар КР ФМ расмий сайттарында: http://minfin.kg, КР ФМ Окуу борборунда http://uchebcentr-mf.kg, КР Мамлекеттик сатып алуулар порталында http://zakupki.gov.kg жайгаштырылды;
- 2016-жылдын 1-жарым жылдыгында КР Окуу борборунда мамлекеттик мекемелердин, жергиликтүү өз алдынча башкаруу өкүлдөрүнүн, акционердик коомдордун жана орто, чакан бизнестин 2998 кызматкерине окуу курстары уюштурулду;
- 18-19-май 2016-ж. министрликтерде жана ведомстволордо финансылык жана бухгалтердик кызматтардын адистери үчүн «Коомдук секторго финансылык отчеттуулуктун эл аралык стандарттары» темасында тренинг уюштурулду;
- Ош шаарында КР Финансы министрлигинин Окуу борборунун жаңы окуу классы ачылды.
10. Корпоративдик рухту көтөрүү
- Алгачкы жолу КР Финансы министрлигинде Тарых жана маданият жылынын алкагында жана Мамлекеттик тил күнүн майрамдоо максатында кыз-жигиттер арасында «Сармерден» конкурсу уюштурулду;
- «Финмин» командасы ХVI Ысык-Көл эл аралык оюндардын алкагында пляж футболу боюнча коло медалга ээ болду
* — Милдеттүү толтуруу керек
← Кыргыз Республикасынын 2017-жылга Жарандык кодекси
А.Касымалиев: 2017-жыл Кыргызстан үчүн бейпилдиктин, экономикалык өнүгүүнүн, ынтымак менен ырашкерликтин жылы болсун! →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан